arnastofnun/IGC-2024 huggingface dataset:
Hælavík

Hælavík er vík á Hornströndum milli Skálakambs og Hælavíkurbjargs. Hæll nefnist bergstandur sem stendur upp úr sjónum norður af bjarginu. Við hlið drangsins Hæll er annar drangur og heitir sá Göltur. Víkin er lítið dalverpi og umlukt hömrum á alla vegu. Hún er ein þriggja víka sem liggja milli Kjalárnúps í Almenningum og Hælavíkurbjargs en þær eru Kjaransvík, Hlöðuvík og Hælavík. Þær eru kallaðar einu nafni Víkurnar.

Þar sem Hælavík gengur til móts við Hvannadal er Hvannadalsvatn.

Inn af Hælavík er talin vera álfabyggð. Jörðin í Hælavík fór í eyði árið 1943. Bærinn stóð rétt fyrir ofan fjörukambinn rétt hjá Mávatjörn. Frá Hælavík er gönguleið upp á Hælavíkurbjarg og líka austur yfir í Hvannadal í Hornvík. Einnig er hægt að ganga innar bak Ófærubjargs og upp í Atlaskarð að Rekavík bak Höfn og þangað í Hornvík.

Jakobína Sigurðardóttir skáldkona fæddist í víkinni. Um æsku sína þar skrifaði hún síðar bókina "Í barndómi." Í bókinni er uppdráttur af bæjarhúsunum sem þar stóðu.

Nafngift.

Þórleifur Bjarnason telur að Hælavík og Hælavíkurbjarg dragi nafn sitt af kletti í sjónum undan bjarginu sem nefnist Hæll.

Kristinn Kristmundsson telur óljósara hvaðan örnefnin eru dregin. Í gömlum heimildum er víkin nefnd Heljarvík eða Hælarvík. Hælarvíkurnafnið verður einrátt lengi, en á 19. öld kemur Hælavík fyrst fram.

Skálholtsannáll nefnir Heljarvík við árið 1321:

„Kom hvítabjörn mikill af ísum norður á Ströndum og drap viij menn í Heljarvík og reif alla í sundur og át upp suma alla.“

Rekaskrá Vatnsfjarðarkirkju 1327 nefnir einnig Heljarvík

„J helarvik allan hvalReka oc gieþi onnor.“
Engirella

Engirella eða engjasvín (fræðiheiti "Crex crex") er frekar lítill fugl af vatnahænsnaætt (rallidae) og skyldur keldusvíni, bleshænu, blesönd en er þó sérstök ættkvísl (crex). Nefið er miklu styttra en um leið hærra en á keldusvíni.

Útlit.

Sumarbúningur karl- og kvenfugla er þannig að á miðju enni og hvirfli og skiptast á gulbrúnar og brúnsvartar langrákir, höfuð á hliðum blágrátt, taumur (rák frá efra skolti að auga), fjaðrirnar í kringum augað og rák aftur frá því, ljósgulbrún. Að ofan (einnig á stéli) er fuglinn annars brúnsvartur með breiðum gulbrúnum, framan til á fjöðrunum öskugráum, fjaðrajöðrum. Handflugfjaðrir dökkmóbrúnar, innfanirnar dekkri og brúnni en útfanirnar, armflugfjaðrirnar rauðari, þær innstu eins á lit og bakið, yfirvængþökur dökkrauðbrúnar, innan til oft með meira eða minna greinilegum gráhvítum þverflikrum. Á kverk og á framanverðum hálsi ofan til er fuglinn gráhvítur með rauðgulleitum blæ, aðrir hlutar framanverðs háls og hálshliðar öskugráar eða blágráar með gulbrúnleitum blæ. Á miðri bringu, kviði og undirgumpi er hann hvítur, undirstélþökur eru hvítar, á síðunum skiftast á hvítar og rauðbrúnar þverrákir. Axlarfjaðrir og undirvængþökur dökkrauðbrúnar, að undanskildum þeim yztu, sem eru hvítar. Lithimnan ljósbrún. Nef og fætur brún-holdlitaðir.

Á veturna er rákin yfir auganu og höfuð á hliðum ryðrautt, framanverður háls og uppbrjóst ljósryðbrúnt og vottar þá hvergi fyrir gráum lit á þessum stöðum. Að öðru leyti eru vetrar- og sumarbúningar eins. Ungir fuglar eru eins á lit og fullorðnir fuglar í vetrarbúningi en brúnsvörtu blettirnir á fuglinum ofanverðum eru minni, yfirvængþökur ljósari og þverrákir á síðum óreglulegri.

Lífshættir.

Engirella heldur til í röku graslendi með miklum gróðri, helst þar sem mikið er af blómum. Það gefur frá sér sérkennilegt hljóð á vorin (hljómar eins og "sarp arp") og hljómar það án afláts. Á öllum tímum árs gefur það frá sér hljóð sem hljóma eins og "kjy kjo kia". Engjasvínið lifir á skordýrum og ýmsum smádýrum. Það verðir í mörgum eggjum sem eru rjómagul eða grænleit ljós eða dökkbrúm með rauðbrúnum blettum. Hreiðrið er í hávöxnu grasi eða kornökrum og er það grunn laut fóðruð með grasstráum og blöðum.
Ytri áhrif

Ytri áhrif eða úthrif eru þegar hagrænt atferli hefur í för með sér ábata eða kostnað fyrir þriðja aðila án þess að sá aðili hafi valið að hljóta ábatann eða kostnaðinn. Ytri áhrif eru ýmist jákvæð eða neikvæð. Jákvæð ytri áhrif eru þegar þriðji aðili verður fyrir ábata; sem dæmi má nefna að vel hirt fasteign er jákvæð fyrir umhverfið og veldur hærra fasteignaverði í umhverfi sínu en ella. Neikvæð ytri áhrif eru þegar þriðji aðili verður fyrir kostnaði; sem dæmi má nefna að brennsla bensíns hefur í för með sér loftmengun sem veldur ónæði og kostnaði fyrir aðila í umhverfinu. Neikvæð ytri áhrif valda því að neysla eða framleiðsla er meiri en sem samsvarar samfélagslegri hagkvæmni; jákvæð ytri áhrif valda of lítilli neyslu eða framleiðslu.

Ytri áhrif verða vegna þess að viðskiptakostnaður og/eða skortur á vel skilgreindum eignarrétti veldur því að þeir sem valda ytri áhrifunum og þeir sem verða fyrir þeim geta ekki samið sín á milli um lausn. Í slíkum tilfellum er oft hægt að auka samfélagslega velferð með ríkisinngripum, svo sem Pigou-sköttum eða kvótakerfum.
Casey Kasem

Kamel Amin „Casey“ Kasem (f. 27. apríl 1932; d. 15. júní 2014) var bandarískur leikari, útvarpsmaður og plötusnúður. Hann er þekktastur fyrir að hafa kynnt bandarísku vinsældalistana "American Top 40", "American Top 20" og "American Top 10" frá 1970 þar til hann hætti störfum árið 2008, og fyrir að tala fyrir persónuna Shaggy Rogers í sjónvarpsþáttaröðinni "Scooby Doo" frá 1969 til 1997 og 2002 til 2009.
Laptevhaf

Laptevhaf er randhaf í Norður-Íshafi milli Tajmírskaga, Severnaja Semlja og Nýju-Síberíueyja. Í suðri er norðurströnd Síberíu. Í vestri tengist það Karahafi og í austri Austur-Síberíuhafi. Hafið er nefnt eftir rússnesku landkönnuðunum Dmítrí Laptev og Kariton Laptev en áður gekk það undir ýmsum nöfnum, meðal annars Nordenskjöldhaf eftir sænska landkönnuðinum Adolf Erik Nordenskjöld. Hafið er ísi lagt meirihluta ársins en ísa leysir í ágúst-september. Stærsta höfnin er bærinn Tiksi í Saka. Margar eyjar eru í hafinu.
Kameljón

Kameljón (fræðiheiti: "Chamaeleonidae") eru mjög áberandi og mjög sérhæfð ættkvísl af eðlum. Það eru til um það bil 160 tegundir og koma þau í ýmsum litum, margar af þeim tegundum hafa getu til þess að breyta um lit.

Heimkynni.

Kameljón finnast einungis í hlýjum búsvæðum svo sem frá regnskógum alveg að eyðimerkum í Afríku, Madagaskar og Suður-Evrópa og þvert yfir Suður-Asíu alveg að Sri Lanka. Þau hafa einnig verið flutt inn til Hawaii, Kaliforníu og Flórída og sumt fólk hefur kameljón sem gæludýr.

Útlit.

Sum afbrigði af kameljónum geta breytt um lit, þó ekki allar. Liturinn sem er á kameljónum er felulitur sem gerir þeim kleift um að fela sig í umhverfinu, einnig getur litur kameljóna verið bleikur, blár, rauður, appelsínugulur, grænn, svartur, brúnn, ljósblár, gulur og grænblár það fer almennt eftir tilfinningum þeirra.

Lifnaðarhættir.

Helmingur kameljóna búa á eyjunni Madagaskar. Kameljónin eru fræg fyrir getu sína til að breyta um lit. Þetta virkar sem form samskipta til þess að bregðast við hitastigi, ljósi og eftir skapi, auk varnar gegn rándýrum. Augu þeirra geta snúið allt að 360 gráður sem gerir þeim kleift um að sjá allt í kringum sig. tungur þeirra geta verið jafn langar og líkami þeirra. Kameljón hafa mjög lagaðar labbir sem hjálpar þeim að labba upp greinar. Þau geta jafnvel sofið á hvolfi.

Æxlun.

Kameljón grafa holu í skógum til þess að halda þeim öruggum og hlýjum, holan getur verið allt frá 10 – 30 cm djúp það fer eftir tegundum kameljóna. Kvendýrið verpir allt að 20 eggjum og tekur þau 4 – 12 mánuði að klekjast út það fer eftir mismunandi tegunda kameljóna.

Fæða.

Kameljón eru almennt alætur, sumar afbrigði eru kjötætur og einnig sum afbrigði grænmetisætur. Kameljón borða næstum allt þar á meðal ber, lauf, ávextir, skordýr, orma, snígla og sumar af stærri afbrigðum kameljóna borða lítil skriðdýr.
Belti

Belti getur átt við:
Lakshadweep-haf

Lakshadweep-haf er hafsvæðið milli suðurodda Indlands, Maldíveyja og Srí Lanka. Nyrsti hluti þess, milli Srí Lanka og Indlands, heitir Mannarflói. Sjávarhiti er hár en stöðugur og í hafinu er mikið af kóralrifjum og auðugt lífríki.
Tölt

Tölt er fjórtakta gangtegund sem lýsir sér þannig að alltaf er einn fótur sem nemur við jörðina með jöfnu millibili sem leiðir til þess að engin „högg“ eru á ganginum. Knapinn situr rólegur í hnakknum og „líður“ hreinlega áfram. Töltið er sviflaus gangtegund því hestur á tölti hefur til skiptis einn fót eða tvo fætur á jörðu í einu. Þegar að tölt er riðið mjög hægt geta þrír fætur verið á jörðu í einu (þrístuðningur á tölti). Töltið getur verið þó nokkuð hraðskreitt og kallast þá yfirferðartölt.
Strákarnir

Strákarnir var gamanþáttur í umsjón Audda, Sveppa, Péturs Jóhanns og Ofurs-Huga. Þátturinn hófst 3. febrúar 2005, strax eftir að 70 mínútur hætti 20. desember 2004. En þátturinn hætti 23. júní 2006. Þátturinn var með svipuðu sniði og 70 Mínútur nema bara 25 mínútur og ekki í beinni útsendingu, og allt fyrir fram unnið en 70 Mínútur var yfirleitt unninn samdægurs. Þátturinn byrjaði fjórum sinnum í viku (mánudögum, þriðjudögum, miðvikudögum, fimmtudögum og "Best of" á föstudögum). Árið 2006 hófst önnur þáttaröð í henni bættust við Gunni Samloka og Atli. Að þáttaröðinni lokinni hættu strákarnir samstarfinu í bili. Lokasyrpa þáttanna var sýnd 23. júní 2006.

Eftir strákanna fór Pétur fór í Næturvaktina, Sveppi í Algjör Sveppi og Auddi í Tekinn.
Ísland Got Talent

Ísland Got Talent er íslensk útgáfa af "Got Talent"-þáttunum. Þátturin hóf göngu sína á Íslandi árið 2014 og voru dómararnir þá Bubbi Morthens, Þórunn Antonía Magnúsdóttir, Þorgerður Katrín Gunnarsdóttir og Jón Jónsson. Í seríu 2, árið 2015, hætti Þórunn Antonía og Selma Björnsdóttir kom í hennar stað. Auðunn Blöndal var kynnir þáttanna í fyrstu og annari þáttaröð.

Í seríu 3, árið 2016 hættu allir dómarar og nýjir tóku við, sem voru Dr. Gunni (Gunnar Lárus Hjálmarsson), Ágústa Eva Erlendsdóttir, Marta Smarta (Marta María Jónasdóttir) og Jakob Frímann Magnússon. Kynnir þáttana var þá Emmsjé Gauti.
Samfélagshyggja

Samfélagshyggja er stefna í stjórnmálaheimspeki sem varð til á seinni hluta 20. aldar. Samfélagshyggja er tilbrgiði við félagshyggju, andstæð róttækri einstaklingshyggju en leggur áherslu á samfélag og samfélagslega ábyrgð. Samfélagshyggja er ekki nauðsynlega ósamrýmanleg frjálslyndisstefnu.

Upphaf samfélagshyggjunnar má rekja til viðbragða ýmissa heimspekinga við riti bandaríska stjórnmálaheimspekingsins Johns Rawls, "Kenning um réttlæti", sem kom út árið 1971. Töldu þeir að í riti Rawls væri of mikil áhersla lögð á einstaklinginn óháð samfélaginu sem hann býr í.

Meðal hugsuða félagshyggjunnar má nefna:

Á Íslandi hafa stjórnmálahreyfingar á vinstri væng stjórnmálanna, sem kjósa að kenna sig ekki við jafnaðarstefnu, stundum kennt sig við samfélagshyggju.
Sveigbroddur

Sveigbroddur eða hertogabroddur (fræðiheiti "Berberis fransisci-fernardi") er runni.
Halmaherahaf

Halmaherahaf er hafsvæði í Kyrrahafi milli indónesísku eyjarinnar Halmahera og Raja Ampat-eyja sem tileyra Papúu Nýju-Gíneu. Hafið tengist Kyrrahafi í norðaustri og Seramhafi í suðri.
Carpentariaflói

Carpentariaflói er stór flói sem gengur inn í norðurhluta Ástralíu, á milli Jórvíkurhöfðaskaga í austri og Arnhemlands í vestri. Í vestri mætir hann Arafurahafi og í austri mætir hann Kóralhafi um Torressund.
Toei Animation

Toei Animation Co., Ltd. (jap. 東映アニメーション株式会社 "Tōei Animēshon Kabushiki-gaisha") er japanskt teiknimyndastúdíó, sem er frægt fyrir ýmsar animeseríur og myndir.

Stúdíóið var stofnað 1948 undir heitinu Japan Animated Films (日本動画映画, "Nihon Dōga Eiga" eða 日動映画 "Nichidō Eiga"). Nafnbreytingin átti sér stað þegar Toei Company keypti það 1956, þó hélst gamla heitið sem gælunafn í nokkra áratugi eftir það.

Menn á borð við Hayao Miyazaki, Isao Takahata, Leiji Matsumoto og Yoichi Kotabe hafa starfað hjá Toei Animation.

Teiknimyndir Toei, sem hafa fengið Animage Anime Grand Prix verðlaunin, eru Galaxy Express 999 í 1981, Saint Seiya í 1987 og Sailor Moon í 1992.

Auk þess að búa til japönsk anime, hefur Toei Animation hjálpað til og búið til ýmsar útlenskar teiknimyndir, meðal annars bandarískar.
Kamsjatkastraumurinn

Kamsjatkastraumurinn er kaldur hafstraumur sem rennur í suðvestur úr Beringssundi meðfram Kyrrahafsströnd Síberíu og Kamsjatka. Hluti þessa straums rennur saman við Oyashio-strauminn en hluti hans rennur inn í Norður-Kyrrahafsstrauminn.
Kúrilstraumurinn

Kúrilstraumurinn er kaldur hafstraumur sem rennur suður meðfram norðurhluta Japans þar sem hann mætir Japansstraumnum. Einkenni hans eru mjög næringarríkur sjór sem skapar ein auðugustu fiskimið jarðar, og mikil sjávarföll með allt að tíu metra mun á flóði og fjöru. Hann gerir það líka að verkum að Vladivostok er syðsta hafnarborg norðurhvels jarðar sem þarf reglulega á ísbrjótum að halda til að halda höfninni opinni.
Bangsímon (kvikmynd)

Bangsímon (enska: "Winnie the Pooh") er bandarísk Disney-kvikmynd frá árinu 2011.
Spurningabomban

Spurningabomban eru grínþættir sem sýndir voru á Stöð 2. Þátturinn hóf göngu sína árið 2011. Kynnir var Logi Bergmann Eiðsson og Rúnar Freyr Gíslason hafði umsjón með Dansleik í þáttunum. Þar fékk hann í heimsókn marga þekkta einstaklinga.
Skelleftehamn

Skelleftehamn er þéttbýli í Svíþjóð. Skelleftehamn er í sveitarfélaginu Skellefteå. Íbúar Skelleftehamn árið 2010 voru 3.184.
Litli heili

Litli heili eða heilahnykill er hluti af heilanum, nánar til tekið í afturheilanum.

Í litla heila eru um 50 milljarða taugafrumur og skiptist hann í tvö hvel (líkt og „stóri" heili). Talið er að litli heili fær sjónrænar, hljóðrænar og líkamsskynjunar upplýsingar og einnig boð frá einstökum vöðvum. Hann samhæfir þessar upplýsingar til þess að mýkja og samstilla ýmsar hreyfingar líkamans. Skemmdir á litla heila skerðir getu til að standa, ganga eða almennt að framkvæma samhæfðar hreyfingar. Hreyfingar hjá einstaklingum með skemmdan litla heila einkennast því af rykkjóttum og ýktum hreyfingum.
Rökleysa

Rökleysa (latína: "non sequitur" sem þýðir ‚það fylgir ekki‘) í formlegri rökfræði er röksemd þar sem ályktunina leiðir ekki af forsendunni. Ályktunin getur þó verið sönn en röksemdin er þrátt fyrir það rökvilla. Allar formlegar rökvillur eru ákveðnar gerðir rökleysu.

Dæmi um rökleysur.

Sérhver röksemd sem tekur á sig eftirfarandi mynd er dæmi um rökleysu:

Eða andhverfa þessarar rökfærslu:

Fyrra dæmið heitir játun bakliðar en seinna dæmið heitir neitun forliðar. Rökleysur sem þessar stafa af því að fólk ruglast í meðferð á gildum ályktunarreglum eins og jákvæðri játunarreglu og neikvæðri neitunarreglu
Stöð 3 (2013)

Stöð 3 hóf útsendingar laugardaginn 7. október 2013, 7-9-13. Boðið er upp á innlent og erlent sjónvarpsefni þar sem sérstaklega er höfðað til fólks á aldrinum 20 til 35 ára. Stöð 3 er rekin af Sýn.

Árið 2020 sameinaðist Stöð 3 við Stöð 2 Krakkar í Stöð 2 Fjölskylda.
Kiruna

Kiruna er borg í Sveitarfélaginu Kiruna í Norður-Svíþjóð. Árið 2010 bjuggu þar 18.148 manns.

Kiruna er gamall námabær. Borgin var flutt um 3 kílómetra árið 2017 vegna hruns á jarðlögum vegna námagraftar. Rífa þurfti 300 hús.
Borgholm

Borgholm er bær í Sveitarfélaginu Borgholm á Eylandi (Öland) í Svíþjóð. Árið 2010 bjuggu þar 3.071 manns.
Lidköping

Lidköping er borg í Sveitarfélaginu Lidköping í Svíþjóð. Árið 2017 bjuggu þar um 23.000 manns.
Västervik

Västervik er borg í Sveitarfélaginu Västervik í Svíþjóð. Árið 2018 bjuggu þar 21.000 manns en 37.000 í sveitarfélaginu.
Strängnäs

Strängnäs er borg í Sveitarfélaginu Strängnäs í Svíþjóð. Árið 2010 bjuggu þar 12.856 manns.
Timrå

Timrå er þéttbýli í sveitarfélaginu Timrå i Svíþjóð. Árið 2010 bjuggu þar 10.443 manns.
Storuman

Storuman er þéttbýli í sveitarfélaginu Storuman i Svíþjóð. Þar búa 2 207 manns (2010).
Charlottenberg

Charlottenberg er þéttbýli í sveitarfélaginu Eda i Svíþjóð. Þar búa 2 215 manns (2010).
Alingsås

Alingsås er þéttbýli í sveitarfélaginu Alingsås i Svíþjóð. Þar búa um 27.000 manns (2017) og 41.000 í sveitarfélaginu.
Hultsfred

Hultsfred er þéttbýli í sveitarfélaginu Hultsfred i Svíþjóð. Þar búa 5 143 manns (2010).
Tumba

Tumba er þéttbýli í sveitarfélaginu Tumba og sveitarfélaginu Salem i Svíþjóð. Þar búa 37.852 manns (2010).
Laleh Pourkarim

Laleh Pourkarim (f. 10. júní 1982 í Bandar-e Anzali í Íran) er sænsk söngkona.
Apep

Apep (fornegypska: ˁ3pp) eða Apófis (forngríska: Ἄπωφις) var illur guð í fornegypskum trúarbrögðum og kom fyrir sem risavaxinn snákur eða dreki. Hann stóð fyrir óreiðu og var þannig andstæða Maat sem stóð fyrir reglu og sannleika. Hann var helsti óvinur sólguðsins Ra sem þarf að sigra hann í Dúat (undirheimum) áður en hann getur risið aftur á austurhimninum. Þar naut Ra aðstoðar ýmissa annarra goðmagna, meðal annars Sets. Set varð síðar illur guð og tók yfir hlutverk Apeps. Apep tengdist náttúruöflum eins og stormum og jarðskjálftum og sólmyrkvar voru skýrðir með því að þá hefði Apep tekist að gleypa Ra.
Christer Sjögren

Christer Sjögren (f. 6. apríl 1950 í Hagfors í Svíþjóð) er sænskur söngvari.
PIN-númer

PIN-númer eða pinni er númer sem er notað til að staðfesta deili notandans við notkun einhvers kerfis eða þjónustu. PIN-númer eru helst notuð með debet- og kreditkortum til að staðfesta greiðslur. Þau eru líka notuð í farsímum, heimabönkum og öðrum kerfum sem krefjast öruggs aðgangs. Skammstöfunin „PIN“ er úr ensku og stendur fyrir "Personal Identification Number" („persónulegt auðkennisnúmer“).

Yfirleitt er PIN-númer fjögurra stafa langt en sjaldnar sex stafa langt. Við greiðslu slær korthafinn PIN-númer inn í posann, sem ber það saman við númerið sem er geymt á segulrönd kortsins.
Roma (Svíþjóð)

Roma er þéttbýli í sveitarfélaginu Gotland i Svíþjóð. Þar búa 261 manns (2010).
Svenska hockeyligan

Svenska hockeyligan (1975-2013: Elitserien) er efsta deildin í Svíþjóð. Deildin var stofnuð árið 1975 og fyrir þann tíma var hún kölluð Division I. Árið 1987 var liðum í deildinni fjölgað úr 10 í 12.
Bergsjö

Bergsjö er þéttbýli í sveitarfélaginu Bergsjö i Svíþjóð. Þar búa 1 266 manns (2010).
Viskós

Viskós er efni sem endurunnið er úr beðmi (selluósa) . Fundið var aðferð til að framleiða viskós árið 1892. Viskós var mikið notað í fatnað í stað bómullar. Á árunum 1920 til 1940 voru sokkar og undirföt næstum eingöngu unnin úr viskós.
Baskarp

Baskarp er þéttbýli í sveitarfélaginu Habo i Svíþjóð. Þar búa 79 manns (2010).
Skálavíkurheiði

Skálavíkurheiði er heiði sem liggur milli Bolungarvíkur og Skálavíkur. Vegur liggur yfir heiðina en þar er mjög snjóþungt að vetrarlagi. Heiðin er stutt og lág en hún er 245 m yfir sjávarmál. Surtarbrandslög eru um 230 m yfir sjávarmáli.
...which was the son of

...which was the son of (2000) er a cappella tónverk fyrir blandaðan kór. Verkið er samið af eistneska tónskáldinu Arvo Pärt í tilefni af alþjóðlega kórverkefninu Raddir Evrópu. Textinn við verkið er upptalning á ættartölu Jesú, rakin frá honum til Guðs. Verkið er tileinkað Þorgerði Ingólfsdóttur en hún var aðalstjórnandi Radda Evrópu.
Norrahammar

Norrahammar er byggð í sveitarfélaginu Jönköping í Svíþjóð.
Arjeplog

Arjeplog (lulesamíska: "Árjepluovve", norðursamíska: "Árjepluovve", suðursamíska: "Aarjepluevie", umesamíska: "Árjjepluovve") er þéttbýli í sveitarfélaginu Arjeplog í Lapplandi í Svíþjóð. Þar búa 1.822 manns (2015).

Staðarnafnið er sænskun á samísku "Árjepluovve". "Pluovve" þýðir blautmýri en fyrri hluti örnefnisins kann að vera dreginn af "árjee" (þ.e. blautmýri þar sem fólk safnast saman til að greiða skatt) eða "hárijje" (þ.e. árósablautmýri).
Degerfors

Degerfors er þéttbýli í sveitarfélaginu Degerfors í Svíþjóð.Þar búa 7 160 manns (2010).
Eslöv

Eslöv er þéttbýli í sveitarfélaginu Eslöv í Svíþjóð. Þar búa 17.748 manns (2010).
Bjuv

Bjuv er þéttbýli í sveitarfélaginu Bjuv í Svíþjóð. Þar búa 6 832 manns (2010).
Skärhamn

Skärhamn er þéttbýli í sveitarfélaginu Tjörn í Svíþjóð. Þar búa 3.193 manns (2010).
Salem (Svíþjóð)

Salem er þéttbýli í sveitarfélaginu Salem í Svíþjóð. Íbúar eru í kringum 23.000 (2016).
Heby

Heby er þéttbýli í sveitarfélaginu Heby í Svíþjóð. Þar búa 2 550 manns (2010).
Nordmaling

Nordmaling er þéttbýli í sveitarfélaginu Nordmaling í Svíþjóð. Þar búa 2 546 manns (2010).
Grästorp

Grästorp er þéttbýli í sveitarfélaginu Grästorp í Svíþjóð. Þar búa 2 969 manns (2010).
Strömstad

Strömstad er þéttbýli í sveitarfélaginu Strömstad í Svíþjóð. Þar búa 6.288 manns (2010).
Hvítfeld (skáldsaga)

Hvítfeld - fjölskyldusaga er skáldsaga eftir Kristínu Eiríksdóttur. Sagan kom út árið 2012 og er fyrsta skáldsaga höfundar. Aðalpersóna sögunnar er Jenna Hvítfeld sem býr í Texas þegar sagan hefst og berast fréttir af afrekum hennar í fjölmiðlum til Íslands. Sagan hefst þegar systir Jennu deyr heima á Íslandi og Jenna fer til Íslands ásamt dóttur sinni horfist í augu við sjálfa sig og saga fjölskyldu hennar er dregin fram. Jenna hafði sem unglingur verið afreksmaður í íþróttum og skóla. Flett er ofan af Jennu og fjölskyldu hennar, sagan fer fram og aftur í tíma og sama augnablikið stundum skoðað út frá mismunandi sjónarmiðum í margradda sögu. Sagan er um lygar, uppspuna og blekkingu, afneitun og sýndarveruleika og lesandinn er leiddur inn í gægjusýningu sem hann sjálfur er þátttakandi í. Sagan notar grótesku og grimmd til að gagnrýna og sýna samfélag. Flestar kvenpersónur sögunnar eru bettar kynferðislegu ofbeldi. Sagan einkennist af ókunnugleika, af viðsnúning hins kunnuglega að einhverju ókunnuglegu og óhugnanlegu en sagan er þó ekki hryllingssaga.

Í sögunni verður Ísland fortíðarland þar sem óþægilegar minningar varðveitast. Sagan er um fjölskyldu og fortíð og mynstur óheiðarleika. Sögupersónan Jenna er lygasjúk. Systir Jennu er þjófur. Heiti sögunnar Hvítfeld er sótt í lygasögu af forföður, af viðureign hans við ísbjörn.
Hver skellti skuldinni á Kalla kanínu

Who Framed Roger Rabbit er bandarísk kvikmynd frá árin 1988. Hún er blönduð kvikmynd, það er bæði leikin og teiknuð. Touchstone Pictures, dótturfyrirtæki Disney frumsýndi myndina 22. júní 1988. Myndin hlaut bæði lof gagnrýnenda og áhorfenda og varð metsölumynd.
Fort-de-France

Fort-de-France er höfuðstaður frönsku eyjarinnar Martinique. Upphaflega hét bærinn Fort-Royal eftir virki sem Frakkar reistu þar. Bærinn var stjórnsýslumiðstöð eyjarinnar en bærinn Saint-Pierre var menningarlegur höfuðstaður hennar þar til hann eyðilagðist í eldgosi árið 1902. Íbúar Fort-de-France eru um 90 þúsund.
Pöddusveppir

Pöddusveppir (fræðiheiti: "Cordyceps") eru ættkvísl asksveppa sem inniheldur um 400 tegundir. Allir pöddusveppir eru sníkjuverur sem sækja flestir á skordýr og önnur liðdýr.

Tvær tegundir pöddusveppa lifa á Íslandi, herkylfingur ("C. militaris") og mjölkylfingur ("C. memorabilis").
Nóatún

Í norrænni goðafræði er Nóatún heimili goðsins Njarðar. Sagt er frá Nóatúni í Snorra-Eddu og Gylfaginningu en þar er það sagt vera „í himlinum“.
1510

Árið 1510 (MDX í rómverskum tölum)

Á Íslandi.

Fædd

Dáin

Erlendis.

Fædd

Dáin
Microsoft Lumia

Nokia Lumia er lína snjallsíma og spjaldtölva sem var seld og hönnuð af Microsoft (áður Nokia). Vörulínan kom á markaðinn í nóvember 2011 og var útkoma langtímasamvinnu milli Nokia og Microsoft. Sem slíkt keyra allir Lumia-símar stýrikerfið Windows Phone sem er í samkeppni við iPhone-, Android- og BlackBerry-tæki. Nafnið „Lumia“ er dregið af finnska orðinu "lumi", sem þýðir „snjór“.

Þann 3. september 2013 tilkynnti Microsoft að það hafði keypt farsímadeild Nokia. Gengið var frá kaupunum þann 25. apríl 2014. Frá þessum degi heyrði Lumia-línan undir farsímadeild Microsoft. Merkið „Nokia“ verður notað áfram undir eigu Microsoft. Fyrsta spjaldtölvan undir nafninu Lumia var kynnt til sögunnar í október 2013.
Standard &amp; Poor's

Standard &amp; Poor's Financial Services LLC (S&amp;P) er bandarískt fjármálaþjónustufyrirtæki. Það er dótturfyrirtæki McGraw Hill Financial sem gefur út rannsóknir og greiningu á hlutabréfum og skuldabréfum. S&amp;P er þekkt fyrir vísitölurnar sínar eins og S&amp;P 500 og aðrar. Það er eitt aðallánshæfisfyrirtækjanna þriggja ásamt Moody's Investor Service og Fitch Ratings. Höfuðstöðvar fyrirtækisins eru á Manhattan-eyju í New York-borg.

Fyrirtækið var stofnað í sínu núverandi formi árið 1941 eftir sameiningu við önnur fyrirtæki.
Sven-Ingvars

Sven-Ingvars er sænsk hljómsveit, sem var stofnuð 1956.